hu ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr ja fr ru ky mk mn ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
- Жакында эле "Быйыл сөзсүз күйөөгө тием- 3" тасмасына тартылган турбайсызбы. Алгач ушул тасма туурасында айтып берсеңиз?
- Бул жолку тасмада 40 жаштан өйдө курактагы турмушка чыга элек кыз- келиндердин турмушу баяндалат. Тасманын аты айтып тургандай эле 40 жашка чейин бойдок жүрүп, анан турмушка чыгууну самаган кыздарга сабак боло турган тасма десем жаңылышпайм. Жалаң эле турмушка чыгууну самаган келиндердин эле турмушу эмес, турмуш куруп, жашоонун оор -шарттарын башынан кечирген айылдын жашоосу да чагылдырылат. Негизи аялзаты жаш курагына карабай эле турмушка чыгып, үй- бүлө күтүп, эне болуп, бактылуу болгусу келет да. Бирок аялзаты уяң келип, көп учурда сезимдерин сыртка чыгара албай, жактырган адамына сүйүүсүн билдире албай калып калат. Аталган тасма ушул көйгөйлөрдү ачык чагылдырып бере алды.
- Бул тасмада сиз кандай аялзатынын ролун аткардыңыз?
- Тасмада үч курбу кыз болобуз. Алардын ичинен айылга турмушка чыгып, беш балалуу болуп, арактын ичине түшүп алган күйөөгө чыкканы мен болдум. Эки классташ кызым шаарга кетет. Жолдошум ичкилик ичип, классташтар менен 20 жылдык жолугушууга барганда мени аябай уят кылат.
- Бул роль сизге кандай таасир бере алды?
- Жаш кезде мындай нерсени элестетсем болот эле, азыр андай үй- бүлөнү, жашоону элестете деле албай калдым. Бирок маңдайга жазганды көрөсүң дегендей, Кудай берем десе, турмушка чыкканды элестетпей эле, бирөөнүн түгөйү болуп, бакытка ээ болуп калышың мүмкүн.
- Аракеч жолдош менен жашоону чыныгы жашоодо өмүр сүрбөсөңүз да, тасмада башыңыздан өткөрдүңүз да...
- Мындай күйөөгө тийгенче, тийбей эле койгон оң бекен деген сөздү айтып жатат окшойсуң. Эми элдин баары эле башында алкаш күйөөгө тийбейт да. Кызды аларда бардык эркектер идеалдуу болуп чыга келишет. Ур- токмок, ичимдик кийинчерээк, 2- 3 балалуу болгондон кийин башталат. Анан тийбей эле койбой же ажырашып кетсемби, балким, коюп калар деп жүрүп беш балалуу болуп калышканын сезбей калышат да, айла жок балдары үчүн жашашат. Анан жолдошу менен ичпе деп күрөшө баштайт. Натыйжада үйдө чыр- чатак чыгат.
- Сизди театрдан, бир топ салмактуу тасмалардан көрүп жүрөбүз. Профессионал актриса катары азыркы тасмалардын сапатына кандай баа бересиз?
- Жаңы чыккан тасмалар сапаты жагынан Кудайга шүгүр десек болот. Анткени жылдан жылга тасмалардын сапаты өсүп, тажрыйба алышып оңолуп бара жатат. Тасманын деңгээлин көтөрүүдө актрисалардын да кошкон салымы зор. Ошондуктан ар ким өзүнүн ойногон ролу үчүн жооп бериши керек. Өзүңө берилген ролду мыкты аткарып, образды ачып берсең ал тасма бааланат го дейм. Азыркы биз тартылган тасма туурасында айтсам, жакшы эле болду го деп ойлойм. Бааны эл берет. Кудай буюрса, сентябрь айында экран бетине чыгат. Чогуу көрүп, баалайбыз.
- Азыр көп тасмалар акча табуу максатында гана тартылып жатпайбы. Мына ушундай тасмаларда роль ойноо сиздердин кадырыңыздарды түшүрбөйбү?
- Ар кайсыл тасма ар кандай. Ошол тасмалардын арасында сапаттуулары бар. Бирок баарын мыкты деп айта албайм. Профессионалдык деңгээлибизди түшүргөндөрү да жок эмес. Кээ бир тасмаларды экранга чыккандан кийин көрүп, аттиң тартылбай эле койсом болмок экен деп каласың. "Жоо кеткен соң, кылычыңды ташка чап" дегендей, аны кайра артка кайтара албайсың. Кандай тартылса, элге ошондой көрсөтүлөт.
- Сапатсыз тасмаларга кандай максатта тартылып жатасыздар. Же буга каражат маселеси түрткү болуп жатабы?
- Азыркы жашоо- шартыбызда жалгыз эле артисттер эмес, бүтүндөй карапайым калкыбыз каражат жагынан кыйналып эле турат. Маселен, дарыгерлер деле акчанын азабынан кеспей турган жерди кесип жатышпайбы. Биздин айлыктарыбыз аябай төмөн экендигин бардык эле артисттер айтып жүрүшпөйбү. Бизге да оокат керек да. Ошондуктан кээ бирөөлөр акча үчүн кээ бирөөлөр атак үчүн тасмага тартылып жатат. Өзүм туурасында айтсам, бул тасмага сценарийди окуп көрүп ролум жаккан үчүн ойнодум. Сценарий, роль жакпаса баш тартып коем. Акчага деле карайсың, бирок келечекти ойлоп, кадыр баркты акчадан жогору коем.
- Азыркы тасмалардын көбүндө ырчылар актер- актриса болуп жатышпайбы. Алар менен чогу тасмага да тартылып жүрөсүз. Буга көз карашыңыз кандай?
- Ырчылар менен драмалык актерлордун айрымасы асман менен жердей. Жакшы тасма тартайын деп профессионалдар менен иштешкендер да, жөн эле акча табуу максатында элди тасмага тартуу үчүн ырчыларды тарткан режиссерлор да бар. Чынында киного тартылуу учурунда ырчылар бир топ эле кыйналып калышат. Себеби кинодо роль жаратуу менен сахнада ырдоо эки башка нерсе. Ошондуктан киного тартылгысы келген ырчылардын аз болсо да дарамети болуш керек деп ойлойм.
- Спекталде образды ачып берүү жеңилби же тасмадабы?
- Спекталь учурунда биз эмоцияга берилип, образага бат эле киребиз. А тасмада бир топ оор экен. Мен бир топ кыйналдым. Режиссер бул спекталь эмес, чыныгы турмуштагыдай ойногула деп бизге айтып жатты.
- Бүгүнкү күндө театрда кандай иш- аракеттер болууда. Деги эле театрлардын ишине канааттанасызбы?
- Азыркы учурда мурдагыдай театр жок. Баардык актерлордон эмнеге театрлар жакшы иштебей жатат деп сурасаң эл келбей жатат деп жооп беришет. Себеби бул деле эмес. Чынын айтканда театрлардын ал- акыбалы аябай эле начар. Айлык аз. Театрга көз салып караган киши жок. Спектакль коеюн десең баягы эле кендирди кескен акчанын жоктугу тоскоол болот.
- Элдин келбей жатышына ким күнөөлүү?
- Буга эч кимди күнөөлөөнүн кереги деле жок. Айланып келип эле баягы акча маселесине такалат. Элдин курсагы ток, кийими бүтүн, көңүлдөрү жай болсо, эл концертке, киного, театрга келет да. Өп- чап араң жашап,театрга эмес башкага акча таппай жатса, ким театрга келмек эле.
- Сизди элдин баары Сакиш деп билишет эмеспи. Өз атыңыздын эмес, сахнадагы атыңыздын элге сиңип кеткенине өкүнбөйсүзбү?
- Жок, эмнеге өкүнмөк элем. Сакиш деген жаман эмес. Бул атка көнүп да калдым. Кээде "Эми паспорт алганда атымды Сакиш деп өзгөртүп алсамбы"- деп тамашалап калам.
- Алдыда кандай максаттар бар?
- Кудай буюрса иштейли деп эле турабыз. Мына эс алууга да чыктык. Эс алуунун алдында Нарынга фестивалга барып гран- прини жеңип келдик. Башкы ролду ойногон Айнура деген кызыбыз Таттыбүбү Турсунбаева атындагы сыйлыктын ээси болду. Бул биздин театрдын эң чоң кубанычтарынын бири болду. Азыр болсо Ырыс Жоомартова жаңы тасманын сценарийин алып келген экен окуп жатам. Кудай буюрса, бул тасмада да роль жаратам го.